ISANDA LAUAS
Tere tulemast saatesse!
Mina olen Martti Ojares
ja mu tänaseks külaliseks on Jan Martikainen.
Tere tulemast! - Tänan!
Millisesse perre sa sündisid?
Ma sündisin mittekristlikku perre,
mistõttu Jeesus ja kristlus ei tulnud selles just eriti palju esile.
Aga muidu oli su pere?
Muidu oli meil igati normaalne pere.
Mul oli hea lapsepõlv ja julgustavad vanemad.
Käies enne saadet su elu läbi,
siis vahemikus su 2-eluaastast, kuni 15-eluaastani
oli su elus kolm olukorda, mille tõttu oleksid võinud surra.
- Räägi neist lähemalt.
Jaa, olin kõigest mõne-aastane, kui oleksin ääre pealt uppunud.
Ometi pääsesin sellest imekombel ka tänu vanemate sekkumisele.
Olles aga 10-aastane, sain ma hokilitriga vastu pead,
mil olid väga tõsised tagajärjed.
Osa luukilde sattus mu ajju ja ma kaotasin mälu.
Lisaks veel mitmeid muidki asju sellega seoses.
Nii et mu elu rippus üsnagi juuksekarva otsas.
Lisaks sellele toimus ka veel üks autoõnnetus
ja üldse on elus olnud erinevaid aegu, mis on olnud parajaks väljakutseks.
See hokilitter tabas sind otse oimu kohale,
mistõttu sellele järgnev operatsioon oli ka väga riskantne.
Jaa, tegu oli tõesti väga tõsise ja 8-9 tundi kestva operatsiooniga.
Lisaks võinuks kogu lugu lõppeda surmaga,
mistõttu see tekitas paanikat ja hüüdmist Jumala poole,
kuigi ma polnud päris kindel, on Ta üldse olemas.
Vesteldes sinuga enne saadet,
mõistsin, et oled oma loomu poolest üsna tundlik ja õrn
ja nii kogesid ka, et elu on ajaliselt piiratud.
Jõudes hiljem teatud asjadeni, millest täna räägime,
on selge, et vaimumaailmas on su hinge eest käinud korralik võitlus.
Ja isegi, et käisid läbi need kolm rasket olukorda,
ei andnud sa alla
ja su elus läksid asjad ülesmäge.
Tegid head karjääri IT vallas, töötades vastutusrikkal kohal Nokias
ja toimetades ka rahvusvahelisel tasandil.
Siis aga tabas sind järjekordne hingevaenlase löök.
Mis see oli?
Jaa, see oli mingil määral seotud sellega,
mis juhtus siis, kui olin veidi alla 10-aastane
ja kui mu elu oli nö lõpusirgel.
Nii mõtlesin ka vanadele inimestele, et mis neist peale surma saab
ja mõistsin, et elu on üürike.
Mõtisklesin nende asjade üle pikka aega
ja eks see tõigi kaasa ka vaimsed otsingud
vahemikus, kui olin 10-20-aastane.
Nii leidsin tänu mütoloogiale ja teistele okultistlikele asjadele
idamaa usundid,
milles peitus tõeline varaait avamaks elu terviklikkust.
See kõik juhtis mind budistliku kultuuri ja eluviisi juurde.
Ja ka meditatsiooni juurde.
See oli 90'ndatel ja mäletan omastki käest,
kuidas ettevõtete juhtimises ja juhtkondades
muutusid sellised asjad lausa kui töövahenditeks.
Räägi veidi sellest ka.
See on täitsa tõsi.
Tundus, et idamaised õpetused ja filosoofia avaldasid olulist mõju
ka tööelus.
Nii nägin sama asja, kuidas seda pooldati ja hoiti pildis,
mis omakorda kui kinnitas mulle, et olen õigel teel.
See tugevdvas mu arusaamasid veelgi
ja nii leidsingi just sellise vaimse tee.
Su tööpiirkonda ju kuuluski ka India ja muud piirkonnad,
kus valitsevad mittekristlikud usundid ja arusaamad.
Seetõttu leidsidki selles kinnitust,
kuna su kolleegid tegelesid kõige sellisega.
Jaa, nii oli.
Indias oli erinevaid tööülesandeid, mida täita
ja nii soovisin kogu hingest, et saaksin liituda sealse "omadega",
tugvdades seeläbi ka oma vaimset arengut ja kasvu.
Oli see ka nii, et olles süviti selle kõige keskel,
andis see sulle ka lisaväärtust, efektiivsust ja muud sarnast?
Jaa, oli täiesti erakordne mõista,
kui võimsad muutused hakkasid toimuma mu sees.
Tegu on 24/7 eluviisiga,
millele täielik pühendumine viib ka edasi.
Tänu intensiivsele tööelule võimendus see lugu veelgi,
sest meditatsioonid aitasid kaasa igapäevaste ülesannete täitmisele.
Kohtudes palju taolise ilmavaatega inimestega,
siis kui palju seda kõike ärimaailmas üldse esineb?
See on hea tähelepanek.
Mõeldes näiteks maailma suurimatele tehnika- ja IT ala eestvedajatele,
siis nende seas on tõesti palju selle ilmavaate esindajad.
Nagu juba lahkunud Steve Jobs
või ka Google'i ja Microsofti esindajad.
Hinduismi ja idamaiste usundite misjonitöö
on võimsasti kasvanud alates 50-60'ndatest aastatest,
tungides läbi meelelahutuse ja kultuuride ka läänemaailma.
Olles oma ärielu tõusulainel,
kogesid kindlasti, et see ongi see tee, mis viib su ärielu edasi.
Jaa, kohe kindlasti.
Kogu see kasv ja areng peegeldus ju ka mu tavaelus,
tuues kaasa palju imelisi leide,
nii et ükski teine usund või lahendus ei saanud sellega isegi võistelda.
Siis aga tuli esimene pettumus,
kui hakkasid tundma erinevaid hirme ja kitsikustunnet.
Sa ei osanud midagi sellist kuidagi oodata.
Jaa, mu elus toimus üks erandlik sündmus,
kus tänu teatud füüsilistele praktikatele
ilmnes mu elus asju, mida ma polnud varem kogenud.
Ka mu mediteerimistes ja muudes praktikates
hakkas ilmnema erinevaid muutusi.
Püüdsin nende tõttu mõista, kas olen ehk midagi valesti teinud
või kas peaks midagi teisiti tegema?
See oli suur etapp mu elus.
Kogu sellest okultismist ja su sellisest elust
hakkas tõusma esile negatiivseid tagajärgi
nagu masendus ja palju muud
ning sa ei teadnud, kuidas sellega toime tulla.
Vastab tõele.
Kõige enam valmistas masendust mõte,
et kas olen tõesti käinud vale teed?
Ühtlasi, kuna ei leidnud lahendusi tekkinud olukorrale,
süvendas see mu masendust veelgi.
Püüdsin leida sellele lahendusi, käies isegi teraapias.
Seal aga kohtasin New Age'i taustaga terapeute,
kes suunasid mind tagasi selles suunas,
kust tahtsin just välja saada.
Vestlesid sa ka osade oma kolleegidega,
kes praktiseerisid idamaiseid usundeid,
paludes neilt abi?
Ikka. Kohe kindlasti.
Mul oli mitmeid selliseid kohtumisi.
Püüdsin muidugi ise kogu loole lahendust leida,
aga samas palusin ka abi, et leida meetmeid selleks,
sest arvasin, et ehk on teisedki selliseid aegu kogenud.
Samas leidsin internetist mitmeid tunnistusi,
et asjad võivad minna ka hoopis teises suunas.
Andmata nüüd hingevaenlasele liiga palju eetriaega,
siis kuidas su elu muutus?
Kust see alguse sai ja kuhu omadega välja jõudis?
See tuli esile läbi mu masenduse, kus olin kaotanud igasuguse elurõõmu
ja elul ei näinud olevat mingit mõtet.
Nägin, et mu elul pole enam mingit tähendust.
See oli väga silmiavav kogemus.
Mu otsingutest polnud ühtpidi mingit kasu,
kuid samas leidsin nende kaudu Jeesuse.
Ja kui kõigele tagantjärgi vaadata,
siis Jumal hakkas mind väga võimsalt enda poole tõmbama.
Samas kogesin väga selgelt kahe erineva jõu olemasolu,
mille vahel käis teatud võitlus.
Kuid isegi, et olid juba langetanud oma usuotsuse,
läks veel umbes paar aastat, kui saatan püüdis seda sinult röövida.
Ometi saabus päev, kui hingevaenlane sai võidetud.
Jah, nii oli.
Nagu ennist öeldud -
Jumal hakkas mind väga imeliselt enda poole tõmbama
ja huvi Jumala Sõna vastu aina kasvas.
Leidsin sealt asju, mida suutsin mõista
ja ka evangeeliumi suur terviklikkus hakkas mulle kohale jõudma.
Ka kristlik meedia ja internet aitasid sellele rohkesti kaasa.
Hakkasid uurima Piiblit täitsa algkoguduse aegadest peale.
Jaa.
Mul tekkis küsimus,
et kui Jeesus oleks siin ja ma olen siin,
siis kuidas siit edasi minna?
Mõistsin, et pean leidma endale koguduse ja usklikud kaaslased.
Siis aga hämmastusin,
kui palju erinevaid kogudusi on olemas.
Nii tekkis mul huvi, kuidas algkoguduses elu käis
ja ma hakkasin seda lähemalt uurima.
Jäi sulle ka Piiblit lugedes ja uurides midagi sellist silma,
mis sind eriliselt puudutas?
Ehk inimese patususe teema
ja kuidas Piibel seda tolle aja kontekstis peegeldab,
näidates, mis see patt siis on.
Nähes, kuidas patt tuli peale inimese langemist maailma,
hakkasin ka mõistma kogu terviklugu Jumalast.
See oli tõenäoliselt suurim leid mu jaoks.
Nõnda nagu seegi, kuidas Jeesus saab päästa pattulangenud inimese.
Jumal, kes on tulnud siia maa peale ja kelles peitub lootus.
See oli suurimaks leiuks mu jaoks.
Kolgata sõnum hakkas avanema.
Just nimelt.
Sõnum sellest, kuidas vabaneda patust.
- Jaa, ainult läbi Jeesuse.
Sest ükski teine usund ei kätke endas Jeesuse ristisurma
ega pattudest vabanemist.
Ei kätke tõesti.
Tõsi, on olemas erinevaid päästekontseptsioone,
aga puudub vastus sellele, kes on kõlbulik Jumala ees.
See on oluline küsimus
ja seda olen nüüdseks ka palju uurinud.
Kindlasti on eksitavaks teguriks see, kui kasutatakse Jumala nime,
öeldes, et ka Allah, Buddha ja paljud teised ongi Jumal.
Jumala nimi aga ei avaldu õigesti, kui sellesse ei kaasata Jeesust.
Nii ongi ja minu jaoks on see saanud enam kui selgeks.
Ka hiljem nüüd,
kui olen vestelnud mõne moslemi või mõne muu usundi praktiseerijaga,
siis selle teema ümber on toimunud väga huvitavad jutuajamised.
Olles täna ise usklik,
siis suheldes oma endiste kolleegidega,
millised need vestlused on olnud?
Vägagi positiivsed.
Sest paljudes idamaade usundites
valitseb teatud positiivsus ja ruum ka teistele usunditele,
mis pole veel mõistnud nende tõde.
Huvitavaks jututeemaks on muidugi see,
et milles peitub muutust esiletoov vägi ja pääste mõiste.
Kui mõelda näiteks uuestisünnile Jumalas
ja taassünni spiraalile teistes usundites,
siis selles vallas on päris korralikke kõrvalekaldeid,
mille ristiusk suudab vägagi hästi esile tuua.
Mõeldes nüüd sellele ajale, mil Jeesus on olnud su elu Issand
ja vaadates samas tagasi sellele, mis kord oli,
siis kuidas näed täna seesmise rahu teemat?
Seesmise rahu teema
on vägagi oluline aspekt kogu selles loos.
Nagu täna juba räägitud,
siis see teatud rahu, mida inimesed kogevad,
osutub mingil hetkel võltsrahuks.
Nii et see on miski,
mis pole kuidagi võrreldav Jeesuse rahuga.
See on üks oluline aspekt, mis on saanud selgeks.
Ühtlasi ka kaastunde teema.
Ka mu oma varasemal teekonnal tõusis väga selgelt esile see,
et nii kaastunde teema kui tunnete teema üldse
olid pigem külmavõitu.
Kristuse armastus aga on väga võimas ja selge,
nii nagu ka Püha Vaimu ligiolu elus, mis paneb kõik paika.
Jumal õnnistas sind peale usklikuks saamist hea naisega
ja tänaseks ka juba hea perega.
Räägi veidi ka oma naise usuteekonnast
enne seda, kui üksteist leidsite.
Tal on olnud väga tugev usklike pere taust
ja ka väga selge misjonitöö taust.
Väga tugev arusaam Piiblist ja selge elu koos Jeesusega.
Nii oli see imeline lugu temaga kohtuda.
Ühtlasi oleme mõlemad olnud seotud meediatööga,
nii et see oli ka me ühisnimetajaks.
Nii et me kohtusime
ja Jumal õnnistas seda kohtumist ning kõike sellele järgnevat abieluga,
millest omakorda tekkis siis ühine pere.
Mõeldes veel tagasi oma eelnevale eluetapile,
siis sellega seonduvalt tõuseb esile pere olulisus
ja see, mida Jumal ühelt perelt ning ka mehelt-naiselt ootab.
Kogu ühiskond lähtub ju perest,
nii et me peame mõistma pere tähendust.
See oli mu jaoks samuti suur osa, mida oma ellu leida.
Mõeldes aga oma tööelule peale usklikuks saamist...
Kui enne seda kogesid edukat karjääri ja seejärel meeleheidet,
siis mil moel su tööelu peale seda muutus,
kui Jeesus su ellu tuli?
Piibli printsiibid tõusid võimsamalt esile.
See, kuidas ja kellele me töötame.
See, et me töötame otsekui Jumalale.
Ühtlasi mõistsin, et tegu pole lihtsalt tööga,
vaid sellel on oma sügavamad tasandid.
Ja samas on muidugi tore saada palka,
millest ju ka Piibel räägib.
Nii et tööd on tore teha,
aga mu arusaam tööst on palju muutunud
ja raha pole enam kõige tähtsam selle kõige juures.
Samas jälle, kui Jumal õnnistab rahaga,
saab seda kasutada jumalariigitöö edasi viimiseks.
Teatasid õnnelikult, et te noorim laps on 4-aastane poiss,
mistõttu tema puhul oled saanud eriti nautida isaks olemist.
Jaa, see on tõesti olnud eriline,
sest varasemalt jäi isaks olemine pisut tahaplaanile.
Kuid mu noorem poeg on saanud juba väikesest peale
õppida tundma Jeesust
ja teha seda vastavalt oma arengutasemele.
Tänapäeval võib öelda,
et avalik meedia õhutab väga takka joogat ja kõiki selliseid asju.
Olles ise sellest kõigest välja tulnud,
siis kuidas meedia peaks käituma, et mitte õhutada neid asju takka?
Eks kogu sellel lool ole oma pikk ajalugu,
mis ulatub juba 19.-20. sajandisse.
Kõige selle meeliköitev pool on mõjutanud ka inimeste koolitamist,
tuues seda kõike jõulisemalt esile ja kahandades ristiusu tähendust.
Seetõttu on usklike olukord täna üsnagi väljakutsete rohke.
Kristlikud kogukonnadki on lõhenenud ja rahvad on pööranud selja Jumalale.
Samas aga on ka Jumala kohtumõistmine
olnud üsna nähtav selle kõige üle.
See aga, kuidas kristlikud pered ja kogudused tänases ajas toimivad,
on ülimalt oluline ja tähendusrikas.
Nii on oluline, et jagataks ikka Jumala Sõna,
sest kasvu on ikka
ja Jumal kutsub jätkuvalt inimesi enese ligi.
Nii saame ikka rõõmustada paljude inimeste üle,
kes on pöördunud erinevatest taustadest
ja hakanud järgima Jeesust.
See kõik on ka ülimalt oluline palveteema
kõigile usklikele.
Et valede vägi saaks murtud.
Meil on nüüd veel 2 minutit jäänud,
mistõttu saad öelda vaatajatele, mida Püha Vaim sulle öelda annab.
Ole hea.
Kõik aarded ja teadmiste rikkus peituvad Jeesuses Kristuses.
Ühtlasi on Piiblis öeldud,
kuidas Jumal teavitab meid valveloleku olulisusest
ja hoiatab eksimise eest.
Jumala Sõnas peitub tõde
ja Jeesuse poolt Kolgatal valatud veri toob arusaamise,
et Temas peitub pääste ja et Tema on tee, tõde ja elu.
Nii et kui pöörame oma elu sellesse suunda,
leiame ka kindla lootuse ja tõotuse,
et me ei pea muretsema uuesti pattu langemise pärast,
vaid me oleme saanud pöörduda surmast ja hävingust
erakordse Jumala armastuse ja igavese elu lootuse poole.
Nii et sellised lood.
Inimesed aga, kes on pöördunud erinevate usundite poole
ja leidnud sealt ehk mingit positiivsust oma ellu,
siis ometi peitub tõeline lahendus Jeesuses,
kes kandis Kolgata ristil me kõigi patud.
Need on olulised avastused ja sõnad praeguse aja ja maailma jaoks,
kus kurjus on saanud inimesed oma eksitava mõju alla.
Kuid tänu Jeesusele,
et veel on aega rääkida inimestele tõtt.
Ühtlasi olen rõõmus selle üle, et sul on kristlik pere
ja te saate üheskoos jagada seda rõõmusõnumit,
millest oled ka isiklikult osa saanud.
Aitäh Jan Martikainen siin saates olemast!
Toogu see vaatajatele rõõmu teadmisest, et on lootust
ja ei pea jätkama valel teel.
Aitäh! - Tänan!
Soovides toetada TV7 tööd, võite helistada 900 1777 (hind 10)
või teha pangaülekande, leides me andmed www.tv7.ee Aitäh!
Tõlge: Anne-Ly Raukas